Jelenleg több, mint ezer TED előadás érhető el a TED weboldalán.
És úgy gondolom a legtöbbjük itt
azt hiszi, ez valami fantasztikus --
kivéve engem. Mert szerintem nem az.
Szerintem ez sokkal inkább gond.
Mert ha belegondolnak, ezer TED előadás,
az több mint ezer gondolat, melyeket érdemes terjeszteni.
Hogyan is tudnának
ezer gondolatot elterjeszteni?
Még ha csak megpróbálják felfogni azt az ezer gondolatot,
miközben azt az ezer TED videót nézik,
az tulajdonképpen több, mint
250 órájukba kerülne.
Elszámolgattam ezzel egy kicsit.
A gazdasági kár, amit minden egyes ilyen néző okoz,
kb. 15.000 dollár lenne.
Szóval ezt a gazdasági veszélyt látva,
úgy gondoltam, megoldást kell találnunk erre a problémára.
Íme az én módszerem.
Ha vesszük a jelenlegi helyzetet,
van ezer TED előadásunk.
Minden egyes TED előadás,
átlagosan kb. 2.300 szó hosszúságú.
Most adjuk ezt össze,
és az eredmény: 2,3 millió szónyi TED előadás,
ami nagyjából három Bibliányi tartalom.
A magától értetődő kérdés pedig az:
tényleg szüksége van 2.300 szóra egy TED előadásnak?
Nem lehetne valahogy rövidebben?
Úgy értem, ha van egy gondolatuk, amelyet érdemes terjeszteni,
biztos le tudják írni rövidebben,
mint 2.300 szó.
Az egyetlen kérdés: mennyire röviden lehetséges?
Mi az a minimum szószám, amire
egy TED előadáshoz szükségük van?
Amíg ezen törtem a fejem,
ráakadtam arra a városi legendára, ami szerint Ernest Hemingway
állítólag azt mondta, hogy ez a hat szó itt:
"Eladó: egy pár babacipő, sohasem hordták"
volt a legjobb regénye, amit valaha írt.
És még egy Hatszavas Emlékiratok nevű projektre is rátaláltam,
ahol az embereket arra kérték,
hogy legyenek szívesek az egész életüket hat szóban összefoglalni, mint ez itt:
"Megtaláltam az igaz szerelmet, hozzámentem máshoz."
Vagy: "Élet az egzisztenciális vákuumban; az szívás."
Ez tulajdonképpen tetszik.
Tehát ha egy regény megírható hat szóban,
és egy egész életrajz belefér hat szóba,
akkor nincs többre szükségünk, mint hat szó egy TED előadáshoz.
Ebédre már be is fejezhetnénk.
Úgy értem...
És ha mindezt megcsináljuk ezer TED előadásra,
akkor a 2,3 milliótól 6.000 szóig jutunk.
Úgy gondoltam, ez tényleg megéri.
Szóval megkértem minden barátomat,
írják le a kedvenc TED előadásukat hat szóban.
Itt van néhány az eredmények közül. Szerintem egész jók.
Például Dan Pink előadása a motivációról,
ami egész nagyszerű volt, ha esetleg nem látták,
"Se répa. Se ostor. Adj értelmet."
Nagyjából erről beszél abban a 18 és fél percben.
Vagy néhányuk még az előadóra is utalt,
mint például Nathan Myhrvold beszédstílusára,
vagy Tim Ferrissére,
ami néha kicsit kimerítő tud lenni.
A kihívás itt az, hogy ha szervezetten próbálom ezt megoldani,
lehet, hogy sok összefoglalót kapok,
de a végére kevés barátom marad.
Tehát egy másik módszert kellett találnom,
lehetőleg vadidegenek részvételével.
És szerencsére van erre egy weboldal, a Mechanikus Török,
ami egy weboldal, ahol az ember feladatokat adhat ki,
amit nem szeretne maga megcsinálni,
például: "Foglalja össze kérem ezt a szöveget hat szóban!"
Nem engedtem egyetlen olcsó országot, hogy ezen dolgozzon,
de rájöttem, hogy kaphatok egy hatszavas összefoglalót, mindössze 10 centért,
ami szerintem egész jó ár.
De még így sem lehet, sajnos,
minden egyes TED előadást egyenként összefoglalni.
Mert ha kimatekozzák, van ezer TED előadásunk,
a fizetség 10 cent darabonként;
több mint egy összefoglalót kell készíttetni előadásonként,
mert néhányuk várhatóan pocsék lesz, vagy már az is.
Szóval a végén több száz dollárt kellene fizetnem.
Ezért kitaláltam egy másik módszert,
gondolván, nos, az előadások bizonyos témák körül forognak.
Mi van, ha nem hagyom az embereket
egyenként összefoglalni a TED előadásokat hat szóban,
hanem 10 TED előadást adok nekik egyszerre,
és azt mondom, "Kérem foglalja össze hat szóban mindezeket!"
A költségeim 90%-át megtakarítanám.
Tehát 60 dollárért
összefoglaltathatnám az ezer TED előadást
mindössze 600 összefoglalóba,
ami nem is lenne rossz.
Néhányuk most azt gondolhatja, hogy egyenesen
őrültség 10 TED előadást mindössze hat szóban összefoglalni.
De valójában nem az,
mert itt van például Hans Rosling, a statisztika professzorának, példája.
Ha jól sejtem legtöbbjük látta már egy vagy több előadását.
Nyolc előadása érhető el,
és ezek az előadások mindössze négy szóban összefoglalhatóak,
mert alapvetően folyamatosan azt mutatja nekünk,
hogy a megérzéseink mennyire rosszak.
Mindig bebizonyítja, hogy tévedünk.
Nos, az emberek az interneten, néhányan nem csinálták valami jól.
Úgy értem, amikor megkértem őket, hogy foglaljanak össze egyszerre 10 TED előadást,
néhányan az egyszerű utat választották.
Adtak pár általános megjegyzést.
Mások, és ezt elég pimasz dolognak találtam,
a hat szavukat arra használták, hogy nekem feleseljenek,
és azt kérdezték, hogy nem voltam-e túl sokat a Google-ön mostanában.
Végül pedig, ezt sem értettem meg soha,
néhányan tényleg előjöttek a saját igazságukkal.
Én egy olyan TED előadást sem ismerek, amiben ez benne van.
Na de sebaj! Végül azonban,
és ez tényleg elképesztő,
minden egyes 10-es TED előadáscsokorra amit feladtam,
tényleg kaptam értelmes összefoglalókat.
Itt van néhány a kedvenceim közül.
Például, minden TED előadást ami ételekről szólt,
valaki úgy összegzett: "Étel formál testet, értelmet és környezetet",
ami szerintem egészen jó.
Vagy a boldogságról: "A boldogságért küzdeni =
a boldogtalanságot elérni".
Így álltam hát.
Ezer TED előadással kezdtem,
és volt 600 hatszavas összegzésem hozzájuk.
Eleinte egészen jól hangzott,
de ha vesszük a 600 összefoglalót, az elég sok.
Egy nagyon hosszú lista.
Ezért úgy gondoltam, hogy talán egy lépéssel tovább kellene mennem,
és az összefoglalókat kellene összefoglalni -- és pontosan ezt is tettem.
Szóval fogtam a 600 összefoglalómat,
kilenc csoportba rendeztem őket
azok alapján, milyen besorolást kaptak eredetileg a TED.com-on,
és megkértem az embereket, hogy készítsenek összegzőket ezekhez.
Mint mindig, voltak félreértések.
Például, a csodálatos előadások csoportjára azt hitte valaki,
hogy csak az abszolút csajozós dumát akarom megtalálni.
De végül, bámulatos módon,
az emberek ismét képesek voltak megoldani.
Például, minden bátor TED előadásra:
"Haldokló emberek", vagy "Szenvedő emberek" is volt,
"könnyen elérhető megoldások közt".
Vagy a recept az abszolút elképesztő TED előadás kategóriára:
"Flickr fotók egy intergalaktikus klasszikus zeneszerzőről".
Szerintem ez mindent elmond.
Így megvolt a kilenc csoportom de,
bár azért már ez is egy nagy csökkentés.
De persze, ha már eddig elér valaki, akkor már nem lehet elégedett.
Végig akartam menni, egészen a lepárlósor végéig,
ami az ezer TED előadással kezdődött.
Azt akartam, hogy az ezer TED előadás, hat szóban legyen összesűrítve,
ami 99.9997%-os tartalomcsökkentést jelentene.
És ezért mindössze 99,50 dollárt fizetnék,
hogy azért a százdolláros határ alatt maradjak.
Szóval így lett 50 átfogó összesítésem.
Ezúttal 25 centet fizettem,
mert úgy gondoltam, ez egy nehezebb feladat.
Sajnos amikor először megkaptam a válaszokat --
és itt láthatnak hatot belőlük --,
egy kicsit csalódott voltam.
Mert, azt hiszem ebben egyetértenek, ezek mind összefoglalják a TED bizonyos aspektusát,
de számomra kicsit laposnak tűntek,
vagy a TED-et csak egy bizonyos szemszögből nézték.
Szóval már majdnem föladtam,
amikor egy éjjel játszottam egy kicsit a mondatokkal,
és rájöttem, hogy van itt egy csodaszép megoldás.
Itt van hát,
egy crowdsourcing projektben készült hatszavas összefoglalója
ezer TED előadásnak, 99,50 dollár értéken:
"Minek az aggodalom? Inkább lennék kíváncsi!"
Köszönöm szépen.
(Taps)